
RAPORT  COMUN
asupra proiectului de Lege pentru aprobarea Ordonanţei de urgenţă a Guvernului nr.84/2012 privind stabilirea salariilor personalului din sectorul bugetar în anul 2013, prorogarea unor termene din acte normative, precum şi unele măsuri fiscal-bugetare
În conformitate cu prevederile art.95 şi 115 din Regulamentul Camerei Deputaţilor, Comisia pentru muncă şi protecţie socială și Comisia pentru buget, finanțe și bănci au fost sesizate, prin adresa nr. PLx 85/2013 din 18 martie 2013, cu dezbaterea pe fond, în procedură de urgenţă, a proiectului de Lege pentru aprobarea Ordonanţei de urgenţă a Guvernului nr.84/2012 privind stabilirea salariilor personalului din sectorul bugetar în anul 2013, prorogarea unor termene din acte normative, precum şi unele măsuri fiscal-bugetare.
Proiectul de lege are ca obiect de reglementare stabilirea drepturilor salariale ale personalului bugetar pentru anul 2013, precum şi promovarea unor măsuri legislative prin care să se prevadă menţinerea unor măsuri fiscal-bugetare care şi-au încetat aplicabilitatea la data de 31 decembrie 2012.

La întocmirea prezentului raport comun, comisiile au avut în vedere avizele favorabile primite de la:

· Consiliul Legislativ (nr.1073/12.12.2012)

· Comisia pentru apărare, ordine publică şi siguranţă naţională (nr.32/120/19.03.2013)

· Comisia juridică, de disciplină şi imunităţi (nr.31/378/26.03.2013)

· Comisia pentru administraţie publică, amenajarea teritoriului şi echilibru ecologic (nr.26/115/27.03.2013)

· Comisia pentru egalitatea de şanse pentru femei şi bărbaţi (nr.37/218/27.03.2013).

De asemenea, membrii comisiilor au luat în dezbatere şi punctul de vedere al Guvernului exprimat asupra amendamentelor depuse în cadrul comisiilor, transmis cu adresa nr.5639/DRP/14.06.2013.
În şedinţa comună din data de 24 februarie 2014, membrii celor două comisii au hotărât să propună plenului Camerei Deputaţilor adoptarea proiectului de lege în forma prezentată de Senat. 
În cursul dezbaterilor au fost formulate amendamente care, în urma votului, au fost respinse. Acestea se regăsesc în anexa la prezentul raport comun.
La lucrările celor două comisii şi-au înregistrat prezenţa 50 deputaţi, din totalul de 56 membri ai celor două comisii.

Raportul comun a fost adoptat cu majoritate de voturi (5 abţineri).


La dezbateri nu au participat reprezentanţi ai Guvernului, în conformitate cu prevederile art.55 din Regulamentul Camerei Deputaţilor.

Proiectul de lege face parte din categoria legilor ordinare, conform prevederilor art.73 alin.(1) din Constituţia României, republicată. 

Proiectul de lege a fost adoptat de Senat în şedinţa din 11 martie 2013.
Camera Deputaţilor este Cameră decizională, potrivit prevederilor art.75 din Constituţia României, republicată, şi ale art.92 din Regulamentul Camerei Deputaţilor, republicat. 

PREŞEDINTE,




PREȘEDINTE,
Florin Iordache




Gheorghe Dragomir
SECRETAR, 




SECRETAR,
Mihăiţă Găină




Mihai Aurel Donţu


Întocmit,

Expert parlamentar Lidia Vlădescu 




Consilier parlamentar Ioana Popescu
Anexa 
Amendamente respinse

În cursul dezbaterilor, Comisiile au respins următoarele amendamente:

	Nr. crt.
	Text iniţial
	Amendamentul propus 

 şi autorul acestuia
	Motivarea amendamentelor
	Camera 

Decizională

	1. 
	În anul 2013 se menţin în plată la nivelul acordat pentru luna decembrie 2012 drepturile prevăzute la art. 1 şi art. 3-5 din Ordonanţa de urgenţă a Guvernului nr. 19/2012 privind aprobarea unor măsuri pentru recuperarea reducerilor salariale, aprobată cu modificări prin Legea nr.182/2012.Art.1. - 

	Doamnele deputat Cristina Dumitrache şi Violeta Tudorie propun reformularea art.1 după cum urmează:

“În anul 2013 se menţin în plată la nivelul acordat pentru luna decembrie 2012 drepturile prevăzute la art.1 şi art.3-5 din Ordonanţa de urgenţă a Guvernului nr. 19/2012 privind aprobarea unor măsuri pentru recuperarea reducerilor salariale, aprobată cu modificări prin Legea nr. 182/2012, în măsura în care personalul îşi desfăşoară activitatea în aceleaşi condiţii.”
Art.1. - 

	Argumente pentru susţinere:

Pentru stabilirea, în anul 2013, a cuantumului brut al salariilor ţinând cont de sintagma “în măsura în care personalul îşi desfăşoară activitatea în aceleaşi condiţii”, prevăzută de legislaţia privind salarizarea personalului plătit din fonduri publice, în vigoare pentru perioada 01.01.2010 – 31.12.2012.

Argumente pentru respingere:

Ordonanţa de urgenţă nr.84/2012 şi-a încetat aplicabilitatea la data de 31 decembrie 2013.

	2. 
	În anul 2013, pentru personalul militar, poliţiştii şi funcţionarii publici cu statut special din sistemul administraţiei penitenciare, indemnizaţiile, compensaţiile, sporurile, primele, ajutoarele, plăţile compensatorii, despăgubirile, compensaţiile lunare pentru chirie şi alte drepturi acordate potrivit actelor normative în vigoare se stabilesc în raport cu nivelul bazei de calcul al acestora utilizate pentru luna decembrie 2011.Art.3. - 

	Doamnele deputat Cristina Dumitrache şi Violeta Tudorie propun reformularea art.3 după cum urmează:

 “Art.3. - În anul 2013, pentru personalul militar, poliţiştii şi funcţionarii publici cu statut special din sistemul administraţiei penitenciare, indemnizaţiile, compensaţiile, sporurile, primele, care nu fac parte din solda lunară/salariul lunar, ajutoarele, plăţile compensatorii, despăgubirile, compensaţiile lunare pentru chirie şi alte drepturi acordate potrivit actelor normative în vigoare se stabilesc în raport cu nivelul bazei de calcul al acestora utilizate pentru luna decembrie 2011.”


	Argumente pentru susţinere:

Pentru a asigura cu stricteţe continuitatea aplicării cadrului legal privind salarizarea personalului plătit din fonduri publice în vigoare pentru perioada 01.01.2010 – 31.12.2012, precum şi respectarea principiilor bugetare instituite în acest interval. 

De asemenea, acest amendament nu generează un impact financiar asupra bugetului de stat.

Argumente pentru respingere:

Ordonanţa de urgenţă nr.84/2012 şi-a încetat aplicabilitatea la data de 31 decembrie 2013.
	

	3. 
	Începând cu data de 1 ianuarie 2013 şi până la data de 1 ianuarie 2014, aplicarea dispoziţiilor Legii nr.148/2012 privind înregistrarea operaţiunilor comerciale prin mijloace electronice se suspendă.Art.6. - 

	D-l deputat Varujan Pambuccian propune abrogarea art.6.
	Argumente pentru susţinere:

Legea nr.148/2012 reglementează regimul juridic al facturilor, bonurilor fiscale şi chitanţelor în formă electronică. 

Legea stabileşte, printre altele, condiţiile de emitere a facturilor în formă electronică şi introduce condiţia garantării autenticităţii originii şi integrităţii conţinutului facturii în formă electronică, prin ataşarea unei semnături electronice extinse bazate pe un certificat calificat eliberat de un furnizor de servicii de certificare acreditat în condiţiile Legii nr.455/2001 privind semnătura electronică (acesta fiind singurul instrument prin care se poate asigura non-repudiabilitatea unei facturi emise în formă electronică). Legea face, de asemenea, diferenţa între emiterea unei facturi în formă electronică şi transmiterea unei facturi prin mijloace electronice.

Deşi Codul Fiscal şi Normele metodologice de aplicare a acestuia conţin o serie de prevederi referitoare la „factura electronică”, aceste prevederi au un caracter ambiguu: se folosesc termeni care nu au corespondenţă în legislaţia naţională, nu se separă noţiunea de emitere a facturii în formă electronică de cea de transmitere a unui facturi prin mijloace electronice, modalităţile de garantare a autenticităţii originii, a integrităţii conţinutului şi a lizibilităţii facturii sunt vag reglementate.

În aceste condiţii, şi având în vedere necesitatea asigurării unui cadru legislativ clar în domeniul înregistrării operaţiunilor comerciale prin mijloace electronice, se impune abrogarea art.6 al OUG nr.84/2012, astfel încât să fie posibilă aplicarea Legii nr.148/2012.

Argumente pentru respingere:

Suspendarea Legii nr. 148/2012 în perioada 1 ianuarie 2013 - 1 ianuarie 2014 are în vedere compatibilizarea prevederilor acesteia privind facturarea electronică cu Directiva 2010/45/UE şi cu dispoziţiile Codului fiscal.
Legea nr. 148/2012 conţine o serie de prevederi care contravin Directivei Consiliului 2010/45/UE pentru modificarea Directivei 2006/112/CE privind sistemul comun al TVA în ceea ce priveşte regulile de facturare, prevederi care au fost transpuse în legislaţia naţională prin Ordonanţa Guvernului nr. 15/2012 pentru modificarea şi completarea Legii nr. 571/2003 privind Codul fiscal, fiind aplicabile începând cu data de 1 ianuarie 2013.


	Camera Deputaţilor

	4. 
	__
	D-nii deputaţi Irinel Stativă, Adrian Solomon şi Mihăiţă Găină propun introducerea, la art.9, a trei noi alineate, alin.(2) - (4), cu următorul cuprins:
„(2) În anul 2013 se suspendă aplicarea prevederilor art.22 din Ordonanţa de urgenţă a Guvernului nr.34/2009 cu privire la rectificarea bugetară pe anul 2009 şi reglementarea unor măsuri financiar-fiscale, aprobată prin Legea nr. 227/2009, cu modificările şi completările ulterioare, pentru domeniile sănătate şi asistenţă socială.

(3) Prin excepţie de la prevederile art.22 din Ordonanţa de urgenţă a Guvernului nr.34/2009, aprobată prin Legea nr. 227/2009, cu modificările şi completările ulterioare, autorităţile administraţiei publice centrale şi locale, din subordinea autorităţilor publice centrale şi din instituţiile publice locale pot încadra  personal de specialitate în vederea accelerării procesului de implementare a programelor operaţionale finanţate din fonduri structurale şi de coeziune,  în  proiectele finanţate din fonduri comunitare nerambursabile postaderare, precum şi din împrumuturi externe contractate sau garantate de stat rambursabile sau nerambursabile.
(4) Prin derogare de la prevederile art.34 alin.(1) din Legea-cadru nr.284/2010 , cu modificările ulterioare, personalul prevăzut la alin.(3) beneficiază de o majorare a salariului de bază cu până la 75%.”


	Argumente pentru susţinere:

Fondurile europene nerambursabile reprezintă resurse financiare importante pentru autorităţile şi instituţiile publice locale şi centrale, în special în vederea completării fondurilor pentru investiţii, cât şi pentru dezvoltarea de programe sociale, dar care nu s-au dovedit foarte eficiente în a le accesa sau gestiona.

Actorii implicaţi în traseul accesării şi gestionării fondurilor europene nerambursabile de către administraţia publică, instituţiile publice centrale şi locale sunt resursele umane din cadrul acestor instituţii ce sunt insuficient pregătite dar şi demotivate. 

Având în vedere necesitatea optimizării fluxurilor financiare din cadrul programelor operaţionale finanţate din instrumente structurale şi asigurarea capacităţii de absorbţie a acestor fonduri este necesar ca persoanele nominalizate în echipa de management să poată fi remunerate conform Ghidului de finanţare aprobat. 

Lipsa acestei reglementări conduce în mod evident la întârzierea derulării proiectelor respective şi nedecontarea cheltuielilor pentru resursa umană din cadrul proiectelor.

Argumente pentru respingere:

Există cadrul legal pentru ca în anumite instituţii/domenii să poată fi scoase la concurs posturi. 

Iniţiatorii nu precizează sursele de finanţare pentru acoperirea cheltuielilor ocazionate de aplicarea acestor prevederi.

Ordonanţa de urgenţă nr.84/2012 şi-a încetat aplicabilitatea la data de 31 decembrie 2013.

